SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 323

**2022. gada 4. oktobrī plkst. 10.00**

Daļēji attālināti videokonferences formātā

Sēdē piedalās:

**komisijas deputāti**:

**Juris Rancāns**

**Edvīns Šnore**

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

**Atis Zakatistovs**

**uzaicinātās personas:**

*uzaicinātās personas par 1. darba kārtības jautājumu:*

* Iekšlietu ministrijas Valsts sekretāra vietnieks, Juridiskā departamenta direktors **Vilnis Vītoliņš**
* Izglītības un zinātnes ministrijas Juridiskā un nekustamo īpašumu departamenta direktors **Raimonds Kārkliņš**
* Izglītības un zinātnes ministrijas Finanšu departamenta direktore **Marina Kosareva**
* Finanšu ministrijas parlamentārais sekretārs **Atis Zakatistovs**
* Vides aizsardzības un reģionālās attīstības ministrijas Valsts ilgtspējīgas attīstības plānošanas departamenta direktors **Raivis Bremšmits**
* Vides aizsardzības un reģionālās attīstības ministrijas Valsts ilgtspējīgas attīstības plānošanas departamenta Reģionālo atbalsta instrumentu nodaļas vecākā eksperte **Solvita Vaivode**
* Eiropas Komisijas pārstāvniecības Latvijā Politikas nodaļas speciāliste **Ingrīda Labsvīra**
* Kustības “Gribu palīdzēt bēgļiem” valdes locekle **Agnese Lāce**
* Kustības “Gribu palīdzēt bēgļiem” valdes locekle **Linda Jākobsone**
* Kustības “Gribu palīdzēt bēgļiem” valdes locekle **Evija Strupiša**

*uzaicinātās personas par 2. darba kārtības jautājumu:*

* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna**
* Valsts probācijas dienesta vadītāja vietniece funkciju jautājumos **Ilona Linde**
* Latvijas Republikas Tiesībsarga biroja Pilsonisko un politisko tiesību nodaļas juridiskais padomnieks **Juris Siļčenko**

*uzaicinātās personas par 3. darba kārtības jautājumu:*

* Finanšu ministra padomniece **Karina Ploka**
* Finanšu ministrijas Finanšu tirgus politikas departamenta Kredītiestāžu un maksājumu pakalpojumu politikas nodaļas vadītāja **Dina Buse**
* Finanšu ministrijas Finanšu tirgus politikas departamenta Kredītiestāžu un maksājumu pakalpojumu politikas nodaļas juriste **Agnese Saukuma**
* Finanšu izlūkošanas dienesta pārstāve **Dace Vītola**
* Ekonomikas ministrijas Administrācijas vadītāja **Dace Gaile**
* Latvijas Republikas ģenerālprokuratūras Krimināltiesiskā departamenta Noziedzīgi iegūtu līdzekļu legalizēšanas apkarošanas koordinācijas nodaļas virsprokurors **Juris Juriss**
* Latvijas Republikas ģenerālprokuratūras Darbības kontroles un starptautiskās sadarbības departamenta Prokuratūras funkciju īstenošanas koordinācijas nodaļas prokurors **Salvis Rūtiņš**

**citas personas:**

Saeimas Juridiskā biroja **vecākā juridiskā padomniece Līvija Millere un juridiskais padomnieks Jānis Priekulis**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

1. Grozījumi Ukrainas civiliedzīvotāju atbalsta likumā (1652/Lp13) 1.lasījums.

2. Grozījumi Valsts probācijas dienesta likumā (1404/Lp13) 3. lasījums.

3. Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (1324/Lp13) 3. lasījums.

4. Dažādi.

**J.Rancāns** atklāj komisijas sēdi, veic deputātu klātbūtnes pārbaudi un informē par izskatāmo darba kārtību un uzaicinātajām amatpersonām.

1. Grozījumi Ukrainas civiliedzīvotāju atbalsta likumā (1652/Lp13) 1.lasījums.

**J.Rancāns** informē, ka komisijai ir sagatavots alternatīvais likumprojekts, ņemot vērā to, ka iepriekšējā reizē Iekšlietu ministrija iesūtīja priekšlikumus šim likumam, bet tie tika iesniegti pēc termiņa un netika skatīti, kā arī no Finanšu ministrijas saņemti signāli, ka pēc nozares ministrijas pieprasījuma Ministru kabinets var pieņemt lēmumu par finanšu piešķiršanu attiecīgi no konkrētām budžeta programmām. Vispirms dod vārdu likumprojekta autoriem – Izglītības un zinātnes ministrijas pārstāvjiem, tad pārējiem.

**R.Kārkliņš** informē, ka likumprojekta mērķis ir nodrošināt, ka nepilngadīgajiem Ukrainas civiliedzīvotājiem, kuri izglītības iestādēs klātienē apgūst pamatizglītības programmas 1., 2., 3. un 4. klasē, ēdināšana pašvaldības un privātajās izglītības iestādēs tiks segta no valsts budžeta tādā pašā apmērā, kādā tā tiek segta vienam izglītojamam valsts izglītības iestādē – 2,15 *euro* (Ukrainas civiliedzīvotājiem pašreiz – 1,42 *euro*).

Lūdz atbalstīt alternatīvo likumprojektu, kurā iekļauti Izglītības un zinātnes ministrijas priekšlikumi, un izskatīt to steidzamības kārtā.

**V.Vītoliņš** arī lūdz atbalstīt alternatīvajā likumprojektā iekļautos Iekšlietu ministrijas priekšlikumus – paredzēt izņēmumu attiecībā uz dzīvesvietas deklarēšanu Ukrainas civiliedzīvotājiem; uzskaitīt konkrētus gadījumus, kuros Ukrainas civiliedzīvotāji Latvijas Republikā zaudē pagaidu aizsardzību (kad tā vairs nav nepieciešama).

**A.Zakatistovs** arī lūdz atbalstīt likumprojektu – apstiprina, ka Finanšu ministrija pildīs Saeimas un Ministru kabineta lēmumus attiecībā uz finansējumu.

**J.Rancāns** dod vārdu Juridiskajam birojam.

**L.Millere** komentē, ka Juridiskais birojs izveidoja alternatīvā likumprojekta redakciju, ņemot vērā saņemtos dažādos dokumentus, kā arī lai nebūtu jātērē laiks priekšlikumu iesniegšanai un komisijas sēžu rīkošanai.

**J.Rancāns** aicina deputātus konceptuāli atbalstīt likumprojektu, tā virzību 1.lasījumam Saeimā un steidzamību.

**J.Rancāns** aicina deputātus balsot un noraidīt **likumprojektu Nr.1652/Lp13**.

*Notiek balsošana.*

*Par – 10 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, Z.Tretjaka, A.Zakatistovs); pret – nav; atturas – nav.*

*Deputāti* ***atbalsta******likumprojekta Nr.1652/Lp13******noraidīšanu.***

**J.Rancāns** aicina deputātus konceptuāli atbalstīt **alternatīvo likumprojektu** un atbalstīt tā virzību 1.lasījumam Saeimā š.g. **6. oktobra** sēdē.

*Notiek balsošana.*

*Par – 10 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, Z.Tretjaka, A.Zakatistovs); pret – nav; atturas – nav.*

*Deputāti* ***konceptuāli******atbalsta******alternatīvo*** *likumprojektu un* ***atbalsta*** *likumprojekta virzīšanu izskatīšanai Saeimā 1.lasījumā.*

**J.Rancāns** aicina deputātus balsot un atbalstīt **steidzamības** noteikšanu šim likumprojektam.

*Notiek balsošana.*

*Par – 10 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, Z.Tretjaka, A.Zakatistovs); pret – nav; atturas – nav.*

*Deputāti* ***atbalsta*** *likumprojekta* ***steidzamību****.*

**J.Rancāns** aicina noteikt **referentu** šim likumprojektam, aicina pieteikties brīvprātīgos.

*M.Šteins piesakās būt par referentu likumprojektam,* ***referents*** *par likumprojektu –* ***M.Šteins****.*

*Deputātiem nav iebildumu.*

**J.Rancāns** aicina virzīt likumprojektu **bez priekšlikumu iesniegšanas termiņa noteikšanas**,bet nepieciešamības gadījumam aicina noteikt **priekšlikumu iesniegšanas termiņu** **otrajam lasījumam –** **15 minūtes.**

*Deputātiem nav iebildumu.*

**LĒMUMS:**

**-** noraidīt likumprojektu“GrozījumiUkrainas civiliedzīvotāju atbalsta likumā” (1652/Lp13);

**-** konceptuāli atbalstīt alternatīvo likumprojektu“GrozījumiUkrainas civiliedzīvotāju atbalsta likumā” unvirzīt to izskatīšanai Saeimā 1. lasījumā š.g. 6. oktobra sēdē;

- lūgt Saeimu noteikt likumprojektam steidzamību;

- virzīt likumprojektu bez priekšlikumu iesniegšanas termiņa noteikšanas, bet nepieciešamības gadījumā lūgt noteikt priekšlikumu iesniegšanas termiņu otrajam lasījumam – 15 minūtes;

- noteikt par referentu M.Šteinu;

- lūgt Saeimu likumprojekta izskatīšanu 2. lasījumā iekļaut Saeimas 6. oktobra sēdes darba kārtībā.

2. Grozījumi Valsts probācijas dienesta likumā (1404/Lp13) 3. lasījums.

J.Rancāns informē, ka par izskatāmo likumprojektu saņemti 3 priekšlikumi, aicina komisiju tos izskatīt numuru secībā.

**Nr.1** – Tieslietu ministra J.Bordāna priekšlikums – Izteikt 8. pantā ietverto likuma 16.2 pantu ieteiktā redakcijā.

**J.Rancāns** dod vārdu priekšlikuma autoriem.

**K.Ķipēna** informē, ka priekšlikums izstrādāts, lai nodrošinātu vienotu terminoloģiju ar e-lietā ietverto.

**L.Millere** komentē, ka pirmās daļas beigas pirms iekavu teksta jāpapildina ar vārdiem “elektroniskā vidē”.

**J.Rancāns** aicina komisiju daļēji atbalstīt šo priekšlikumu un veidot komisijas priekšlikumu JB nosauktajā redakcijā.

*Deputātiem nav iebildumu.*

*Priekšlikums* ***Nr.1*** *komisijā* ***daļēji atbalstīts, tiek veidots komisijas priekšlikums****.*

**Nr.2** – Tieslietu ministra J.Bordāna priekšlikums – Likumprojekta 15. pantā (likuma 19. pants): izteikt esošā teksta ievaddaļu ieteiktā redakcijā; papildināt ar otro daļu ieteiktā redakcijā.

**J.Rancāns** dod vārdu priekšlikuma autoriem.

**K.Ķipēna** informē, ka tiek piedāvāts paplašināt deleģējumu Ministru kabinetam noteikumu izstrādei attiecībā uz VPD konsultatīvajām padomēm (esošais deleģējums ir par šauru).

**L.Millerei** nav iebildumu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.2*** *komisijā* ***atbalstīts****.*

**Nr.3** – Tieslietu ministra J.Bordāna priekšlikums – Papildināt likumprojekta 20. panta (likuma 25. pants) trešo daļu aiz esošā teksta ar jaunu 9. punktu ieteiktā redakcijā.

**J.Rancāns** dod vārdu priekšlikuma autoriem.

**K.Ķipēna** informē, ka priekšlikums izstrādāts, jo jaunais audzinoša rakstura probācijas līdzeklis “probācijas novērošana” paredz ļoti aktīvu nepilngadīgā probācijas klienta ģimenes iesaisti (plānā nepieciešams ietvert pasākumus gan bērnam, gan arī viņa vecākiem, kā arī lai paredzētu šo noteikto pienākumu stingru kontroli).

**L.Millerei** nav iebildumu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.3*** *komisijā* ***atbalstīts****.*

J.Rancāns informē, ka visi priekšlikumi ir izskatīti, un aicina komisiju atbalstīt likumprojektu 3.lasījumam.

*Notiek balsošana.*

*Par – 10 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, Z.Tretjaka, A.Zakatistovs); pret – nav; atturas – nav.*

*Deputāti atbalsta likumprojekta virzīšanu izskatīšanai Saeimā trešajā lasījumā.*

**LĒMUMS:**

**-** atbalstīt likumprojektu “Grozījumi Valsts probācijas dienesta likumā” (1404/Lp13) un virzīt izskatīšanai Saeimas sēdē 3.lasījumā.

3. Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (1324/Lp13) 3. lasījums.

J.Rancāns informē, ka šajā likumprojektā ir 1 priekšlikums, kas tapis sadarbībā ar Juridisko biroju (iespējamā komisijas redakcija), aicina komisiju to izskatīt.

**Nr.1** – Aizsardzības, iekšlietu un korupcijas novēršanas komisijas priekšlikums – Izslēgt pārejas noteikumu 66. punktu.

**J.Rancāns** dod vārdu priekšlikuma autoriem.

**J.Priekulis** informē, ka, ņemot vērā to, ka šī likuma pieņemšana ir mazliet aizkavējusies, tad pārejas noteikumu 66. punkts ir izslēdzams, jo tajā minētais termiņš jau ir pagājis.

**A.Zakatistovam** nav iebildumu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

J.Rancāns aicina komisiju atbalstīt likumprojektu 3.lasījumam.

*Notiek balsošana.*

*Par – 9 (J.Rancāns, E.Šnore, A.Bašķis, R.Bergmanis, I.Klementjevs, M.Možvillo, M.Šteins, Z.Tretjaka, A.Zakatistovs); pret – nav; atturas – nav; A.Latkovskis – nav sasniedzams.*

*Deputāti atbalsta likumprojekta virzīšanu izskatīšanai Saeimā trešajā lasījumā.*

**LĒMUMS:**

**-** atbalstīt likumprojektu “Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā” (1324/Lp13) un virzīt izskatīšanai Saeimas sēdē 3.lasījumā.

**4. Dažādi.**

**R.Bergmanis** ierosina komisijai doties izbraukuma sēdē uz Ādažiem.

**J.Rancāns** savukārt vērš uzmanību par komisijā saņemto kompromātu saistībā ar iepirkumiem un patronu ražošanu uz vietas, ierosinot komisijai aizbraukt (iespējams nākamnedēļ) un paskatīties, kā šī industrija attīstās, un uzklausīt atbildīgo amatpersonu skaidrojumu (piedaloties NBS, Aizsardzības ministrijas, paša uzņēmuma pārstāvjiem) par konkrēto situāciju – ir daudz neatbildētu jautājumu šajā jomā.

**M.Možvillo** interesējas par redzēto sižetu par Krievijas-Latvijas robežu, kur veidojas humānā katastrofa – kāda ir situācija no Latvijas puses.

**M.Šteins** atbild, ka pie tā tiek strādāts, lai to atrisinātu.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.30.

Komisijas priekšsēdētājs J.Rancāns

Komisijas sekretārs A.Bašķis

Protokolēja E.Kalniņa